Opiskelijakunta ja -liikuntatoimintaMuokkaa
PlagiointitapauksetMuokkaa
Syksyllä 2018 viisi Karelia-ammattikoulussa tehtyä ylemmän amk-tutkinnon opinnäytettä huomattiin osin muista töistä kopioiduiksi, vaikka ne oli tarkastettu plagioinnin varalta Urkund-ohjelmalla. Asian jäljille pääsi ulkopuolinen henkilö.[7] Kolme viidestä epäillystä toimii opettajana pohjoiskarjalaisessa Riveria-ammattioppilaitoksessa, ja heillä tutkinnon suorittaminen johtaa satojen eurojen palkankorotukseen.[8]
Alun perin jo Sanomalehti Karjalaisen artikkelissa 26.5.2018 kerrottiin korkeakouluissa ilmenevästä plagioinnista.[9] Jutun alussa viitataan ylemmän amk-tutkinnon opinnäytetyöhön, joka oli jäänyt kiinni plagiaatintunnistusohjelma Urkundissa kahdesti, mutta joka kuitenkin lopulta hyväksyttiin. Karjalaisen jutusta ilmenee, että alkuperäisen selvitystyön teki plagiointitutkijana esiintyvä entinen Karelia-amk:n yliopettaja. Lisäksi jutussa kerrotaan, että plagiointitutkijalta olisi tulossa muitakin selvityspyyntöjä. Plagiointitutkijan mukaan ”Ei tämä ongelma koske vain Karelia-ammattikorkeakoulua vaan on laajempi”.
Karelia-amk julkaisi 9.11.2018 lehdistötiedotteen, jonka mukaan Kareliasta valmistuneiden opiskelijoiden julkaisemissa opinnäytetöissä on paljastunut plagiointia. Paljastumisesta kiitetään "aktiivista kansalaista".[10] Lisäksi Karelia-amk julkaisi 12.11.2018 uuden tiedotteen, jossa kerrotaan tarkemmin paljastuneiden tapausten seuraamuksista. Karelia-amk:n tiedotteissa ei kerrota, miltä koulutusaloilta opinnäytetyöt ovat tai missä opinnäytetöiden tekijät työskentelevät.[11]
Huomionarvoisia saavutuksiaMuokkaa
Maan ainoana korkeakouluna Karelia-ammattikorkeakoulu ylsi parhaimpaan luokitukseen laatujärjestelmäkokonaisuuden suhteen Kansallisen koulutuksen arviointikeskus Karvin tammikuussa 2018 julkaisemassa raportissa.[12]
Toukokuussa 2018 Karelia-ammattikorkeakoululle annettiin vuorostaan vuotuisen, Suomen ammattikorkeakoulujen välisen Kärjet-kilpailun ensimmäisen sijan palkinto. Vuoden kilpailuteemana oli oppiminen tulevaisuudessa. Ammattikorkeakoulun yhdessä ammattiopisto Riverian kanssa 2015–2017 kehittämä Work Smart -menetelmä (’älykkäästi töihin’) tukee ammattikorkeakoulujen ja toisen asteen oppilaitosten opiskelijoiden työelämään pääsyä ja urakehitystä. [13]
Karelia-amk osallistui myös vahvasti jo vuonna 2016 käynnistyneeseen kestävää kehitystä ja kiertotaloutta edistävään tutkimus- ja innovaatiohankekokonaisuuteen osanaan ”Biokaasulaitoksen lietteistä konsentroituja lannoitteita (BioRaKi 1)” -hanke. Se kuului Suomen hallituksen kärkihankkeisiin ja Ravinteiden kierrätyksen kokeiluohjelmaan.[14] Kenttäkokeet ja tutkimustyöt jatkuvat hankkeiden ”Konsentraatista ja biohiilestä kasvuvoimaa (BioRaKi 2)” sekä ″Biokaasulaitoksesta ravinteita, energiaa ja elinkeinotoimintaa maaseudulle (BioRaEE)” puitteissa. Eräs maininnan arvoinen johtopäätös jo vuosien 2017 ja 2018 tulosten perusteella on kierrätyskonsentraatin vähintään väkilannoitteiden tasoinen lannoitusvaikutus. [15] [16] [17]
↑ Rinta-Jouppi, Anton: Viisi plagiaattia paljastui kerralla ammattikorkeakoulussa Joensuussa – löydöt aktiivisen kansalaisen ansiosta Yle Uutiset. 9.11.2018. Viitattu 9.11.2018.
↑ Kosonen, Laura & Rinta-Jouppi, Anton: Ammattikorkeakoulun plagiointijupakka paisuu: yksi tutkinto perutaan, suurin osa epäillyistä on opettajia Yle Uutiset. 12.11.2018. Viitattu 12.11.2018.
↑ Plagioitu opinnäytetyö hyväksyttiin kolmannessa tarkastuksessa - tutkija uskoo, että plagiointia pääsee korkeakouluissa läpi paljon karjalainen.fi. Viitattu 28.11.2018.
↑ Karelia-ammattikorkeakoulussa paljastunut plagiointitapauksia www.karelia.fi. Viitattu 28.11.2018.
↑ Karelia-ammattikorkeakoulu tehnyt päätökset plagiointitapausten seuraamuksista www.karelia.fi. Viitattu 28.11.2018.
Noudettu kohteesta ”https://fi.wikipedia.org/w/index.php?title=Karelia-ammattikorkeakoulu&oldid=18324670”
Viimeksi muokattu 4. elokuuta 2019 kello 22.35